ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky ky ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky ky ky ru ky ru ru ky ky ky ky ru ru ky ky ru ky uk ky ky
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
Эсептөө палатасынын аудитинин жыйынтыктары
Бюджеттин аткарылышына мониторинг жүргүзүү
Түрткү берүүчү (үлүштүк) гранттар
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Кредиттик макулдашуулардын электрондук китепканасы
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Басма сөз кызматы Анонстор, маалымат жыйындары жана талкуулар
Кыргыз Республикасынын финансы министринин орун басары Арзыбек Кожошевдин «Эркин Тоо» гезитине берген маеги. — Жаңылыктар — Кыргыз Республикасынын Финансы министрлиги
Кыргыз Республикасынын 2011-жылга республикалык бюджетинин аткарылышы жана 2012-жылга республикалык бюджети тууралуу Кыргыз Республикасынын финансы министринин орун басары Арзыбек Кожошев "Эркин Тоо" гезитине маалымат берди.
- Айтыңызчы, учурда жылдык бюджеттин аткарылышы кандай жүрүп жатат? Өзгөчө бюджеттин тартыштыгын кыскартуу маселесине токтоло кетсеңиз.
- 2011-жылга карата республикабыздын бюджетинин киреше бөлүгү 68,8 миллиард сом болуп бекилген. Ал эми чыгаша жагы 90 млрд. сом болгон. Тартыштык 21,2 млрд. сомду түзгөнү белгилүү.
Эми бюджеттин 9 айлык аткарылышы боюнча айтсам, биз корголгон беренелерге карата тапшырмаларды 100%га аткардык. Быйыл мугалимдердин, врачтардын, маданият кызматкерлеринин айлыктары жакшы деңгээлде көтөрүлдү. Аларды үзгүлтүккө учуратпай, убагында берип жатабыз. Жалпы эле – тогуз айдын ичинде пенсия, жөлөк пул, айлык маяналарды берүү өз убагында аткарылды. Былтыр Ош жана Жалал-Абад шаарларында жана алардын тегерек четтеринде оор коогалаңдар болуп, имараттар, үйлөр талкаланбадыбы. Ушул региондорду калыбына келтирүү максатында бюджеттен 2 млрд. 116 млн. сом каралган болсо, биз 2 миллиард 200 млн. сомду ашыгы менен бердик. Капиталдык салымдар багытында 7-8 жаңы мектептер 1-сентябрга карата бүткөрүлүп берилди. Баткен облусунда болгон жер титирөөгө байланыштуу 4-5 мектептердин имараттары Өкмөттүн чечими боюнча жаңыдан курула баштады. Бул багытта дагы каражат бөлүндү.
Жалпысынан 9 айлык эсеп менен алганда бюджеттин тартыштыгы 8 млрд. сомго чыкты. Бул жакшы көрсөткүч. Анткени, бюджеттин тартыштыгы 21,2 млрд. сом болсо, жылдын аягына чейин бул көрсөткүч дагы азаят. Маселен, 2010-жылга карата бюджеттин тартыштыгы 16 млрд. сомго бекитилген болсо, биз жылдын этегинде 10 миллиард сом менен бүткөргөнбүз. Быйыл дагы ушундай жолдо баратабыз.
- Өткөн 9 ай боюнча экономикалык өсүүчү?
- 2011-жылдын январынан сентябрь айына чейин өлкөбүздөгү экономикалык жалпы өсүш 6,5 пайызды түздү. Бюджеттин кирешеси боюнча айрым көрсөткүчтөргө токтолсом, жалпы салык боюнча 53,8 миллиард сом түштү. Бул пландаштыргандан кєп чогулду дегенди билдирет (былтыркыга караганда 24-25%га көп). Ал эми бажы тармагы 9 айда өз пландарын 1 млрд. 677 млн. сомго ашыкча аткарышкан.
- Азыркы учурда “мугалимдердин, врачтардын көтөрүлгөн айлык акылары берилбей калышы мүмкүн. Бюджетте андай акча жок” деген пикирлер айтылып калууда. Ушуга карата кандай жооп бересиз?
- Абдан жакшы суроо бердиңиз. Азыркы мезгилде кыргыздын кээ бир “азаматтары, саясатчылары” ушундай туура эмес сын-пикирлерди айтып жатышат. Мен Өкмөттүн өкүлү, ошондой эле кесипкөй финансист катары айтып коёюн: биз мугалимдердин, врачтардын жана маданият кызматкерлеринин көтөрүлгөн айлык акыларын өз убагында толугу менен беребиз. Казынада жетиштүү акча бар. Жалпы өлкө боюнча бюджеттик мекемелерде иштеген адамдар өз маяналарын убагында алышат. Жөлөк пул, пенсиялар боюнча да ушуну айта аламын. Элибиз эч кабатыр болушпасын.
“Өлкөдө кризис болот, экономикада дефольт болушу мүмкүн” деген пикирлер айтылып жатканы туура эмес. Каржы министрлиги бардык маселеде так, кылдат иштеп жатат. Албетте, бизге да кыйын бо¬лууда. Анча-мынча түшчү каржы булактарынан каражаттар келбей калып жатат. Бирок, ошого карабастан, айлык маяналар өз убагында төлөнөт, жылдын аягында Кудай буюрса, жакшы жыйынтыктар менен чыгабыз.
- Алдыда 2012-жыл келе жатат. Ушул жылга карата бюджеттин киреше, чыгаша бөлүгү кандай болот, тартыштыгы кандай өлчөмдө белгилениши мүмкүн?
- Алдыда келе жаткан жылга карата жалпы макроэкономикалык көрсөткүчтөр боюнча айтсам, ички дүң продукциябыз (ИДП) 2012-жылы 304 миллиард сом деңгээлин түзөт. Бул быйылкыга караганда 8 пайызга өсөт дегенди түшүндүрөт. Экинчиден, бюджеттин киреше булагы 2011-жылга караганда (68,8 млрд. сом) жогору болот. Т.а. 2012-жылы бюджеттин киреше бөлүгү 71,6 млрд. сомду түзөт. Демек, быйылкы жылдын бюджетинин киреше бөлүгүнө салыштырмалуу 3 миллиард 300 миллион сомго өсөт.
Чыгаша бөлүгү 89,6 млрд. сом болот. Бул быйылкы жылга караганда 474,3 млн. сомго төмөндөйт. Бюджеттин тартыштыгы быйыл 21.2 млрд. сом болсо, келээрки жылдыкы 18 млрд. сом деп белгиленип жатат. Ошентип, бюджеттин тартыштыгын 3 млрд. 224 млн. сомго кыскартып жатабыз. Киреше булактын айрым өзгөчөлүктөрүн атасам, жалпысынан салыкчылар менен бажы кызматкерлеринин планы 9 миллиард 641 млн. сомго көбөйтүлөт. Чыгаша булактарындагы негизги айырмачылыктар – социалдык секторго быйыл 10 млрд. сом бөлсөк, кийинки жылга 15 миллиард сом бөлүнөт. Айыл чарбасында иштешкен фермер, дыйкандарга 1 млрд. сом бюджеттен бөлүнүп жатат.
"Ааламга кеткен жол, айылдан башталат" деп коёт эмеспи. Ошондуктан, жергиликтүү бюджеттерге жалпы киреше булактардан чегерүүнү көбөйтүп жатабыз. Ал максатта киреше салыгынын 10 пайызын айыл өкмөттөрүнө калтырууну көздөөдөбүз. Мурда мындай калтыруу болгон эмес. Маселен, мурда киреше салыгынан Бишкек, Ош шаарлары 35% алса, 2012-жылы 50 пайыз алсын деп жатабыз. Жалпысынан 1 млрд. 200 млн. сомго чегерүү эсеби көбөйтүлүүдө. Ошентип, жергиликтүү бюджет 2011-жылга салыштырмалуу 8 миллиард сомго көбөйтүлүп жатат. Бул жакшы көрсөткүч деп ойлойм.
2012-жылдын бюджетинин дагы бир өзгөчөлүгү – чыгашаны мамлекеттик секторго карата 20% кыскартуу жүргүзүүдөбүз. Ал сумма 804 миллион сомду түзөт. Биздин эсеп боюнча бул багытта 2237 мамлекеттик кызматкер кыскартылат. 2012-жылдын бюджетинде мамлекеттик секторго бөлүнгөн акчалар так жазылат. Мурда андай болгон эмес. Негизинен келээрки жылдын бюджети тактыгы, ачыктыгы менен айырмаланат.
2011-жылдын 14-октябрында басылып чыкты.
* — Милдеттүү толтуруу керек
← Интервью заместителя министра финансов Кыргызской Республики М. Байгончокова газете «Вечерний Бишкек» по теме государственного долга
Пресс-конференция по предварительным итогам исполнения республиканского бюджета за 9 месяцев 2011 года →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан